ddrg/super_eurlex huggingface dataset:
Direktiva Komisije 1999/66/ES

z dne 28. junija 1999

o določitvi zahtev za nalepko ali za drug dokument, ki ga izda dobavitelj v skladu z Direktivo Sveta 98/56/ES

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 98/56/ES z dne 20. julija 1998 o trženju razmnoževalnega materiala okrasnih rastlin [1] in zlasti člena 8(3) Direktive,

(1) ker naj nalepka ali drug dokument vsebuje podatke, ki so potrebni za uradno kontrolo in za informacije pridelovalcu;

(2) ker lahko, če je razmnoževalni material opremljen z rastlinskim potnim listom v skladu s fitosanitarnim sistemom Skupnosti, pod nekaterimi pogoji rastlinski potni list velja kot nalepka ali drug dokument, ki ga izda dobavitelj;

(3) ker so ukrepi, predvideni s to direktivo, v skladu z mnenjem Stalnega odbora za razmnoževalni material okrasnih rastlin,

SPREJELA NASLEDNJO DIREKTIVO:

Člen 1

Ta direktiva določa zahteve za nalepke ali drug dokument, ki jih izda dobavitelj razmnoževalnega materiala okrasnih rastlin iz člena 8 Direktive 98/56/ES.

Člen 2

1. Nalepka ali dokument dobaviteljev iz člena 1 je iz ustreznega, predhodno neuporabljenega materiala in se tiska v vsaj enem uradnem jeziku Skupnosti. Vsebuje naslednje informativne postavke:

(i) navedba "kakovost ES";

(ii) navedba kode države članice ES;

(iii) navedba odgovornega uradnega organa ali njegovo razpoznavno kodo;

(iv) registrska številka;

(v) individualna serijska, tedenska ali zbirna številka;

(vi) botanično ime;

(vii) ime sorte, če je to primerno. V primeru podlag: ime sorte ali njena oznaka;

(viii) poimenovanje skupine rastlin, če je to primerno;

(ix) količina;

(x) v primeru uvoza iz tretjih držav v skladu s členom 11(2) Direktive 98/56/ES ime države proizvodnje.

2. Če je sadilni material opremljen z rastlinskim potnim listom v skladu z Direktivo Komisije 92/105/EGS [2], lahko rastlinski potni list velja kot nalepka ali dokument iz odstavka 1. Vendar pa je potrebna navedba "kakovost ES" in navedba odgovornega uradnega organa v skladu z Direktivo 98/56/ES ter, če je to primerno, sklic na poimenovanje sorte, podlage ali skupine rastlin. V primeru uvoza iz tretjih držav v skladu s členom 11(2) Direktive 98/56/ES je treba navesti tudi ime države proizvodnje. Ti podatki so lahko v istem dokumentu kot rastlinski potni list, vendar morajo biti jasno ločeni.

Člen 3

Države članice sprejmejo zakone in druge predpise, potrebne za uskladitev s to direktivo, 31. decembra 1999. O tem takoj obvestijo Komisijo.

Države članice se v sprejetih predpisih sklicujejo na to direktivo ali sklic nanjo navedejo ob njihovi uradni objavi. Način sklicevanja določijo države članice.

Države članice sporočijo Komisiji besedila temeljnih določb nacionalne zakonodaje, ki jih sprejmejo na področju, ki ga ureja ta direktiva.

Člen 4

Ta direktiva začne veljati 20. dan po objavi v Uradnem listu Evropskih skupnosti.

Člen 5

Ta direktiva je naslovljena na države članice.

V Bruslju, 28. junija 1999

Za Komisijo

Franz Fischler

Član Komisije

[1] UL L 226, 13.8.1998, str. 16.

[2] UL L 4, 8.1.1993, str. 22.

--------------------------------------------------
DIREKTIVA KOMISIJE 98/75/ES

z dne 1. oktobra 1998

o ažuriranju seznama subjektov iz Direktive 90/547/EGS o tranzitu električne energije po prenosnih omrežjih

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/547/EGS z dne 29. oktobra 1990 o tranzitu električne energije po prenosnih omrežjih [1], kakor je bila nazadnje spremenjena z Odločbo Komisije 95/162/ES [2], in zlasti člena 2(2) Direktive,

ker so z Direktivo 90/547/EGS zajeta visokonapetostna prenosna omrežja in zanje pristojne družbe v državah članicah navedeni v seznamu Priloge k omenjeni direktivi;

ker mora Komisija seznam ažurirati po posvetovanju z zadevnimi državami članicami, kadarkoli je to potrebno v okviru ciljev Direktive 90/547/EGS, in zlasti ob upoštevanju člena 2(1)(a);

ker je treba seznam ažurirati zaradi združitev subjektov in/ali ustanovitve neodvisnih podjetij za prenos na Danskem, v Nemčiji, Grčiji, na Portugalskem in Finskem kot tudi zaradi zahteve po vključitvi drugega visokonapetostnega prenosnega omrežja v Luksemburgu;

po posvetovanju z zadevnimi državami članicami,

SPREJELA NASLEDNJO DIREKTIVO:

Člen 1

Priloga k Direktivi 90/547/EGS se nadomesti s Prilogo k tej direktivi.

Člen 2

Države članice sprejmejo zakone in druge predpise, potrebne za uskladitev s to direktivo, pred 28. februarjem 1999. O tem takoj obvestijo Komisijo.

Države članice se v sprejetih ukrepih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 3

Ta direktiva začne veljati na dan objave v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 1. oktobra 1998

Za Komisijo

Christos PAPOUTSIS

Član Komisije

PRILOGA

"PRILOGA

Seznam družb in omrežij, ki jih zajema ta direktiva

Država Družba/Omrežje

Belgija Danska Nemčija Grčija Španija Francija Irska Italija Luksemburg Nizozemska Avstrija Portugalska Finska Švedska Združeno kraljestvo CPTE - Société pour la coordination de la production et du transport d'énergie électrique Eltra Elkraft Bayernwerk AG Berliner Kraft- und Licht (Bewag)-AG EnBW Transportnetze AG Hamburgische Elektrizitäts-Werke AG (HEW) PreussenElektra Aktiengesellschaft RWE Energie AG Vereinigte ElektrizitätswerkeWestfalen AG (VEW) VEAG Vereinigte Energiewerke AG Public Power Corporation (PPC) Red Eléctrica de Espaa, SA Électricité de France Electricity Supply Board Edison Edison Termoelettrica Enel Cegedel Sotel SEP Österreichische Elektrizitätswirtschaft AG Tiroler Wasserkraftwerke AG Vorarlberger Kraftwerke AG Vorarlberger Illwerke AG Rede Eléctrica Nacional SA (REN) Suomen Kantaverkko Oyj (Finnish Power Grid PLC) Affärsverket svenska kraftnät National Grid Company Scottish Power Scottish Hydro-Electric Northern Ireland Electricity

[1] UL L 313, 13.11.1990, str. 30.

[2] UL L 107, 12.5.1995, str. 53.
Direktiva Komisije 96/89/ES

z dne 17. decembra 1996

o spremembi Direktive 95/12/ES o izvajanju Direktive Sveta 92/75/EGS v zvezi z energijskim označevanjem gospodinjskih pralnih strojev

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/75/EGS z dne 22. septembra 1992 o navajanju porabe energije in drugih virov gospodinjskih aparatov s pomočjo nalepk in standardiziranih podatkov o izdelku [1], in zlasti členov 9 in 12 direktive,

ob upoštevanju Direktive Komisije 95/12/ES z dne 23. maja 1995 o izvajanju Direktive Sveta 92/75/EGS v zvezi z energijskim označevanjem gospodinjskih pralnih strojev [2],

ker zdajšnje merilne metode in informacije ne omogočajo ustreznega označevanja pralnih strojev brez vgrajenega sredstva za segrevanje vroče vode; ker se morajo zato take naprave izvzeti s področja uporabe Direktive 95/12/ES;

ker so ukrepi, predvideni s to direktivo, v skladu z mnenjem odbora, ustanovljenega po členu 10 Direktive 92/75/EGS,

SPREJELA NASLEDNJO DIREKTIVO:

Člen 1

V členu 1(1) Direktive 95/12/EGS se na seznam tipov gospodinjskih pralnih strojev, ki so izvzeti s področja uporabe navedene direktive, doda naslednja postavka:

- "— stroje brez notranjega sredstva za segrevanje vode do 30. junija 1998."

Člen 2

1. Države članice sprejmejo in objavijo zakone in druge predpise, potrebne za uskladitev s to direktivo, do 15. aprila 1997. O tem takoj obvestijo Komisijo. Te predpise uporabljajo od 15. maja 1997.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji predpise, sprejete na področju, ki ga ureja ta direktiva.

Člen 3

Ta direktiva začne veljati dvajseti dan po objavi v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 17. decembra 1996

Za Komisijo

Christos papoutsis

Član Komisije

[1] UL L 297, 13.10.1992, str. 16.

[2] UL L 136, 21.6.1995, str. 1.

--------------------------------------------------
Direktiva 96/58/ES Evropskega parlamenta in Sveta

z dne 3. septembra 1996

o spremembi Direktive 89/686/EGS o približevanju zakonodaj držav članic v zvezi z osebno zaščitno opremo

EVROPSKI PARLAMENT IN SVET EVROPSKE UNIJE STA

ob upoštevanju Pogodbe o ustanovitvi Evropske skupnosti in zlasti člena 100a Pogodbe,

ob upoštevanju predloga Komisije [1],

ob upoštevanju mnenja Ekonomsko-socialnega odbora [2],

v skladu s postopkom, določenim v členu 189b Pogodbe [3],

ker Direktiva 89/686/EGS [4] zahteva, da ima vsa osebna zaščitna oprema (OZO) znak "CE", skupaj s podatki o letu, v katerem je bil znak pritrjen;

ker ta navedba leta ne prispeva k varnosti uporabnika OZO; ker bi to navedbo lahko zamenjali z rokom uporabnosti, obvezno pritrjenem na OZO, ki se stara;

ker pritrjevanje navedbe leta bremeni proizvajalce OZO; ker strošek tega bremena še zdaleč ni zanemarljiv;

ker je zaradi načela subsidiarnosti mogoče doseči poenostavitev, s katero se za proizvajalce odpravlja zahteva za navedbo leta, v katerem je bil pritrjen znak "CE", le z direktivo, ki spreminja Direktivo 89/686/EGS,

SPREJELA NASLEDNJO DIREKTIVO:

Člen 1

V Prilogi IV k Direktivi 89/686/EGS se črta naslednje besedilo:

"Dodatni podatki

- Zadnji dve številki leta, v katerem je bil pritrjen znak CE; ta podatek ni potreben pri OZO iz člena 8(3)."

Člen 2

1. Države članice sprejmejo in objavijo zakone in druge predpise, potrebne za uskladitev s to direktivo, do 1. januarja 1997. O tem takoj obvestijo Komisijo.

Te predpise začnejo uporabljati od 1. januarja 1997.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice sporočijo Komisiji besedila določb nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati dvajseti dan po objavi v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 3. septembra 1996

Za Evropski parlament

Predsednik

K. Hänsch

Za Svet

Predsednik

I. yates

[1] UL C 23, 27.1.1996, str. 6.

[2] UL C 97, 1.4.1996, str. 8.

[3] Mnenje Evropskega parlamenta z dne 22. maja 1996 (UL C 166, 10.6.1996, str. 60), Skupno stališče Sveta z dne 10. junija 1996 (UL C 220, 29.7.1996, str. 11) in Sklep Evropskega parlamenta z dne 17. julija 1996 (UL C 261, 9.9.1996).

[4] UL L 399, 30.12.1989, str. 18. Direktiva, kakor je bila nazadnje spremenjena z Direktivama 93/68/EGS (UL L 220, 30.8.1993, str. 1) in 93/95/EGS (UL L 276, 9.11.1993, str. 11).

--------------------------------------------------
Direktiva Komisije 95/49/ES

z dne 26. septembra 1995

o ažuriranju seznama družb iz Direktive 91/296/EGS o tranzitu zemeljskega plina po omrežjih

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/296/EGS z dne 31. maja 1991 o tranzitu zemeljskega plina po omrežjih [1], kakor je bila spremenjena z Direktivo Komisije 94/49/ES [2], in zlasti člena 2(2) Direktive,

ker so visokotlačna omrežja za prenos zemeljskega plina in za njih pristojni subjekti v državah članicah, ki jih zajema Direktiva 91/296/EGS, našteti v Prilogi k navedeni direktivi;

ker mora Komisija seznam ažurirati po posvetovanjih z zadevnimi državami članicami, kadarkoli je to potrebno v smislu ciljev iz Direktive 91/296/EGS, zlasti ob upoštevanju člena 2(1)(a) Direktive;

ker razvoj dejavnosti oskrbe z zemeljskim plinom v Španiji ter pristop novih držav članic Avstrije, Finske in Švedske zahteva ažuriranje seznama;

po posvetovanjih z zadevnimi državami članicami,

SPREJELA NASLEDNJO DIREKTIVO:

Člen 1

Priloga k Direktivi 91/296/EGS se nadomesti s Prilogo k tej direktivi.

Člen 2

Države članice sprejmejo zakone in druge predpise, potrebne za uskladitev s to direktivo, pred 31. decembrom 1995. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 3

Ta direktiva začne veljati na dan objave v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 26. septembra 1995

Za Komisijo

Christos Papoutsis

Član Komisije

[1] UL L 147, 12.6.1991, str. 37.

[2] UL L 295, 16.11.1994, str. 16.

--------------------------------------------------

PRILOGA

Seznam subjektov in visokotlačnih omrežij za prenos zemeljskega plina

Država članica | Družba |

Germany | Bayerngas GmbH |

BEB Erdgas und Erdöl GmbH |

Erdgas Verkaufs-Gesellschaft mbH |

Gas-Union GmbH |

Mobil Erdgas — Erdöl GmbH |

Ruhrgas AG |

Saar Ferngas AG |

Thyssengas GmbH |

Vereinigte Elektrizitätswerke Westfalen AG (VEW) |

Westfälische Ferngas AG |

EWAG, Nürnberg |

Gasversorgung Süddeutschland |

Schleswag AG |

Thüga AG |

Verbundnetz Gas AG |

Wingas GmbH |

Belgium | Distrigaz SA |

Denmark | Dansk Naturgas A/S |

Spain | Empresa Nacional de Gas SA (ENAGAS) |

Gas Natural SDG, SA |

Gas de Euskadi |

Greece | DEPA |

Luxembourg | SOTEG |

Netherlands | NV Nederlandse Gasunie |

Italy | Snam SpA |

Edison Gas SpA |

Società Gasdotti del Mezzogiorno SpA |

France | Gaz de France |

SNGSO |

Compagnie française du méthane (CEFEM) |

United Kingdom | British Gas |

Ireland | Irish Gas Board |

Austria | ÖMV AG |

Sweden | Vattenfall Naturgas AB |

Sydgas AB |

Finland | Neste Oy |

--------------------------------------------------
Direktiva Komisije 93/2/EGS

z dne 28. januarja 1993

o spremembi Priloge II k Direktivi Sveta 66/402/EGS o trženju semena žit

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 66/402/EGS z dne 14. junija 1966 o trženju semena žit [1], kakor je bila nazadnje spremenjena z Direktivo 90/654/EGS [2] in zlasti člena 21(a) Direktive,

ker se glede na sedanje znanstveno in tehnično znanje kaže, da imajo določene sorte ovsa (Avena sativa) tipa "goli oves" potencialno vrednost kot krma;

ker je težko proizvesti seme takih sort s kalivostjo, ki je enaka tisti, ki jo ima normalno seme sort ovsa;

ker je z Direktivo 88/506/EGS [3] Komisija določila, da je glede na razvoj znanstvenega in tehničnega znanja za sorte ovsa tipa "goli oves" primerno znižati minimalno kalivost, določeno za čisto seme ovsa v Prilogi II k Direktivi 66/402/EGS, s 85 % na 75 %;

ker se je to zmanjšanje uporabljalo samo do 31. decembra 1992, da bi se lahko zbrali in ocenili nadaljnji tehnični podatki o teh sortah;

ker so nadaljnji tehnični podatki pokazali, da je primerno, da se to znižanje nadaljuje neomejeno;

ker so ukrepi, predvideni v tej direktivi, v skladu z mnenjem Stalnega Odbora za razmnoževalni material za poljedelstvo, vrtnarstvo in gozdarstvo,

SPREJELA NASLEDNJO DIREKTIVO:

Člen 1

Oddelek (2)(B)(d) iz Priloge II k Direktivi 66/402/EGS se spremeni kot sledi:

"(d) v primeru sort Avena sativa, ki se uradno razvrščajo v tip "goli oves" se minimalna kalivost za čisto seme zmanjša na 75 %. V tem primeru mora biti na uradni etiketi označeno "minimalna kalivost 75 %"."

Člen 2

1. Države članice sprejmejo zakone in druge predpise, potrebne za uskladitev s to direktivo, najpozneje do 31. maja 1993. O tem takoj obvestijo Komisijo.

Države članice se v sprejetih predpisih sklicujejo na to Direktivo, ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice Komisiji sporočijo določbe nacionalne zakonodaje, ki jih sprejmejo na področju, ki ga ureja ta direktiva.

Člen 3

Ta direktiva je naslovljena na države članice.

V Bruslju, 28. januarja 1993

Za Komisijo

René Steichen

Član Komisije

[1] UL 125, 11.7.1966, str. 2309/66.

[2] UL L 353, 17.12.1990, str. 48.

[3] UL L 274, 6.10.1988, str. 44.

--------------------------------------------------
Direktiva Komisije 93/72/EGS

z dne 1. septembra 1993

o devetnajsti prilagoditvi tehničnemu napredku Direktive Sveta 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi [1], kakor je bila nazadnje spremenjena z Direktivo Komisije 93/21/EGS [2], ter zlasti členov 28 in 29 Direktive,

ker Priloga I k Direktivi Sveta 67/548/EGS vsebuje seznam nevarnih snovi skupaj s podatki o postopkih razvrščanja in označevanja za vsako snov in ker je Direktiva Sveta 92/32/EGS [3] spremenila določbe v zvezi z razvrščanjem in označevanjem nevarnih snovi;

ker je zato treba znova preučiti razvrstitev nekaterih snovi iz Priloge I in poleg tega, kjer je ustrezno, v Prilogo I vključiti številko EGS;

ker je Nemčija zahtevala spremembo pri označevanju nekaterih snovi in o tem obvestila Komisijo v skladu s členom 23 Direktive 67/548/EGS, kakor je bila spremenjena z Direktivo 79/831/EGS [4];

ker je preučitev seznama nevarnih snovi iz navedene Priloge I pokazala, da je treba ta seznam prilagoditi glede na obstoječe znanstveno in tehnično znanje;

ker so določbe te direktive v skladu z mnenjem Odbora za prilagajanje tehničnemu napredku direktiv o odpravi tehničnih ovir pri trgovanju z nevarnimi snovmi in pripravki,

SPREJELA NASLEDNJO DIREKTIVO:

Člen 1

Priloga I k Direktivi 67/548/EGS se nadomesti s Prilogo I k tej direktivi.

Člen 2

1. Države članice sprejmejo zakone in druge predpise, potrebne za uskladitev s to direktivo, najpozneje do 1. julija 1994.

2. Države članice o tem takoj obvestijo Komisijo.

3. Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 3

Ta direktiva je naslovljena na države članice.

V Bruslju, 1. septembra 1993

Za Komisijo

Yannis Paleokrassas

Član Komisije

[1] UL 196, 16.8.1967, str. 1.

[2] UL L 110, 4.5.1993, str. 20.

[3] UL L 154, 5.6.1992, str. 1.

[4] UL L 259, 15.10.1979, str. 10.

--------------------------------------------------

PRILOGA

Priloga bo objavljena v Uradnem listu Evropskih skupnosti št. L 258 A z dne 16. oktobra 1993.

(Glej opombo na notranji strani zaduje strani tega Uradnega lista.)

--------------------------------------------------
Direktiva Sveta 92/11/EGS

z dne 3. marca 1992

o spremembi Direktive 89/396/EGS o označbah ali znakih za ugotavljanje serije, v katero spada živilo

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100a Pogodbe,

ob upoštevanju predloga Komisije [1],

v sodelovanju z Evropskim parlamentom [2],

ob upoštevanju mnenja Ekonomsko-socialnega odbora [3],

ker je treba upoštevati nepremostljive tehnične probleme, ki so onemogočili izvedbo Direktive 89/396/EGS [4], kakor je bila spremenjena z Direktivo 91/238/EGS [5], do 20. junija 1991; ker je zato treba podaljšati datum izvedbe,

SPREJEL NASLEDNJO DIREKTIVO:

Člen 1

Druga alinea prvega pododstavka člena 7 Direktive 89/396/EGS se nadomesti z naslednjim:

"– s 1. julijem 1992 prepovejo trgovino z izdelki, ki niso skladni s to direktivo, vendar je trgovina z izdelki, ki niso v skladu s to direktivo, a so bili dani na trg ali označeni pred navedenim datumom, dopustna do porabe zalog."

Člen 2

Ta direktiva je naslovljena na države članice.

V Bruslju, 3. marca 1992

Za Svet

Predsednik

Arlindo marques cunha

[1] UL C 219, 22.8.1991, str. 11.

[2] UL C 305, 25.11.1991, str 54, in Sklep z dne 12. februarja 1992 (še neobjavljen v Uradnem listu).

[3] UL C 40, 17.2.1992, str. 12.

[4] UL L 186, 30.6.1989, str. 21.

[5] UL L 107, 27.4.1991, str. 50.

--------------------------------------------------
Direktiva Sveta

z dne 20. junija 1991

o izvajanju Sporazuma med Evropsko gospodarsko skupnostjo in Švicarsko konfederacijo o neposrednem zavarovanju razen življenjskega zavarovanja

(91/371/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti zadnjega stavka člena 57(2) in člena 235 Pogodbe,

ob upoštevanju predloga Komisije [1],

v sodelovanju z Evropskim parlamentom [2],

ob upoštevanju mnenja Ekonomsko-socialnega odbora [3],

ker je bil 10. oktobra 1989 v Luksemburgu podpisan Sporazum med Evropsko gospodarsko skupnostjo in Švicarsko konfederacijo o neposrednem zavarovanju razen življenjskega zavarovanja;

ker je eden od učinkov Sporazuma naložiti v zvezi z zavarovalnicami, ki imajo sedež v Švici, pravne predpise, ki so drugačni od veljavnih, na podlagi naslova III Direktive Sveta 73/239/EGS z dne 24. julija 1973 o usklajevanju zakonov in drugih predpisov o začetku opravljanja in opravljanju dejavnosti neposrednega zavarovanja razen življenjskega zavarovanja [4], agencijam in podružnicam znotraj Skupnosti podjetij, katerih sedež je izven Skupnosti;

ker usklajeni predpisi, ki se nanašajo na opravljanje teh dejavnosti znotraj Skupnosti, ki jih opravljajo švicarska podjetja, za katera veljajo določbe navedenega Sporazuma, morajo začeti veljati na isti dan v vseh državah članicah Skupnosti; ker ta sporazum ne bo začel veljati do prvega dne koledarskega leta, ki sledi dnevu izmenjave listin o odobritvi,

SPREJEL NASLEDNJO DIREKTIVO:

Člen 1

Države članice svoje nacionalne predpise spremenijo tako, da so skladni s Sporazumom med Evropsko gospodarsko skupnostjo in Švicarsko konfederacijo v roku 24 mesecev od uradnega obvestila o tej direktivi. O tem takoj obvestijo Komisijo.

Države članice se v sprejetih ukrepih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 2

Države članice v svojih nacionalnih predpisih opredelijo, da spremembe nacionalnih predpisov, ki so bile narejene na podlagi Sporazuma, ne začnejo veljati, dokler ne začne veljati Sporazum.

Člen 3

Ta direktiva je naslovljena na države članice.

V Luxembourgu, 20. junija 1991

Za Svet

Predsednik

R. Goebbels

[1] UL C 53, 5.3.1990, str. 45.

[2] UL C 72, 18.3.1991, str. 175, in Sklep z dne 12. junija 1991 (še ni bil objavljen v Uradnem listu).

[3] UL C 56, 7.3.1990, str. 27.

[4] UL L 228, 16.8.1973, str. 3.

--------------------------------------------------